หุ้น BEAUTY ร่วงหลุด 2 บาท ทำนิวโลว์ในรอบกว่า 5 ปี หลังหลุด SET100 - FINNOMENA
ราคาหุ้น BEAUTY นิวโลว์รอบ 5 ปี 5 เดือน จากประเด็นแรกจะถูกถอดออกจาก SET100 และกำไรปีนี้ที่นักวิเคราะห์คาดว่าจะลดลงไปอยู่ในระดับราว 216-278 ล้านบาท เทียบเท่ากับในช่วงปีแรก ที่เข้าซื้อขายในตลาดหลักทรัพย์
15 ต.ค. 2562

ราคาหุ้น BEAUTY นิวโลว์รอบ 5 ปี 5 เดือน จากประเด็นแรกจะถูกถอดออกจาก SET100 และกำไรปีนี้ที่นักวิเคราะห์คาดว่าจะลดลงไปอยู่ในระดับราว 216-278 ล้านบาท เทียบเท่ากับในช่วงปีแรก ที่เข้าซื้อขายในตลาดหลักทรัพย์
ตลาดหลักทรัพย์แห่งประเทศไทย ระบุว่า จากการเข้าซื้อขายของ บมจ. แอสเสท เวิรด์ คอร์ป หรือ AWC ซึ่งมีคุณสมบัติในการเข้าคำนวณดัชนี SET50 และ SET100 ด้วยเกณฑ์ Fasttrack ทำให้ BEAUTY เป็นหุ้นที่จะถูกคัดออกจากองค์ประกอบของดัชนี SET100 ไปอยู่ในกลุ่มหลักทรัพย์สำรอง (Reserve List) ของดัชนีทันที เนื่องจากมีมูลค่าหลักทรัพย์ตามราคาตลาดต่ำสุดในกลุ่ม SET100
ทั้งนี้ BEAUTY เข้าซื้อขายในตลาดหลักทรัพย์เมื่อวันที่ 12 ธ.ค. 55 ด้วยราคาไอพีโอ 0.80 บาท ก่อนจะปรับขึ้นไปทำจุดสูงสุดตลอดกาลที่ 23.70 บาท ในเดือนเม.ย. 61 สอดคล้องกับกำไรสุทธิที่เพิ่มขึ้นต่อเนื่องจากที่มีกำไร 173 ล้านบาทในปี 55 ขึ้นมาแตะ 1,229 ล้านบาทในปี 60
ในปี 61 กำไรสุทธิของ BEAUTY หดตัวลงเป็นครั้งแรกที่ 991 ล้านบาท สร้างความผิดหวังให้กับนักลงทุน ส่วนครึ่งแรกปีนี้มีกำไรสุทธิเพียง 116 ล้านบาทเท่านั้น ลดลงถึง 78% จากช่วงเดียวกันปีก่อน สาเหตุหลักมาจากยอดขายที่ลดลง โดยเฉพาะจากลูกค้าจีนซึ่งถือเป็นตลาดหลักของบริษัท
ที่มา : http://www.efinancethai.com/HotStocks/HotStockMain.aspx?id=Y1J1NGh5ejloYk09&security=BEAUTY
แท็ก:
แชร์บทความ: